19/08/2021 | Administración LocalMunicipal
Dodro
Convocatoria selección para a contratación laboral temporal a tempo completo dun/unha axente/técnico/a de igualdade

ANUNCIO Convocatoria de selección para a contratación laboral temporal a tempo completo dun/unha axente/técnico/a de igualdade Por Resolución da alcaldía de data 13/08/2021 acordouse convocar a selección para a contratación laboral temporal a tempo completo dun/unha axente/técnico/a de igualdade e aprobar as Bases para a contratación, sendo as que se reproducen a continuación: BASES DA CONVOCATORIA PARA A CONTRATACIÓN LABORAL TEMPORAL A XORNADA COMPLETA DE 1 DE AXENTE/ TÉCNICO/A DE IGUALDADE 1.- Obxecto da convocatoria É obxecto da presente convocatoria a regulación da contratación dun/dunha técnico/a de igualdade para o Concello de Dodro ao abeiro da subvención outorgada pola Deputación da Coruña no marco do Programa (FOAO/2021): programa de subvencións a concellos da provincia da Coruña para o financiamento de gasto de persoal de persoal técnico de igualdade, ano 2021, mediante proceso selectivo de concurso-oposición. A presente contratación realízase e queda vinculada ao Programa (FOAI/2021), ano 2021 publicada a resolución definitiva de concesión de subvencións correspondentes no BOP núm.72, de data 20 de abril de 2021). As funcións do posto son as previstas na memoria xustificativa que consta no expediente en relación ao disposto nas Bases reguladoras do programa de subvencións a concellos e outras entidades locais para o financiamento do persoal técnico ou axente de igualdade no ano 2021, da Deputación provincial da Coruña.2.- Modalidade de contratación A modalidade de contrato é a regulada polo art.15.1 a) Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, é dicir, contrato de traballo de duración de terminada por obra ou servizo determinado a xornada completa para desenvolver as funcións as que se refire a base anterior. A duración da contratación será dende a data de formalización do contrato ata o 31 de decembro de 2021. Fíxase unha retribución bruta mensual de 1.341,67 € (salario base e parte proporcional de paga extraordinaria). 3.- Condicións das persoas aspirantes Para poder participar no proceso selectivo, as persoas aspirantes haberán de reunir os seguintes REQUISITOS: a) Ser español/a ou nacional doutro Estado, estes últimos, de acordo co disposto no artigo 57 do EBEP. b) Ter cumpridos 16 anos de idade e non exceder a idade máxima de xubilación forzosa. c) Non ter sido separada mediante expediente disciplinario do servizo de calquera das Administracións Públicas, nin estar incursa en causa de incapacidade ou incompatibilidade para o exercicio de funcións públicas de conformidade coa Lei 53/1984, do 26 de decembro, de incompatibilidades do persoal ao servizo das Administracións Públicas. Idénticos requisitos seralles esixido aos nacionais dos demais estados membros da Unión Europea no seu caso. d) Non padecer enfermidade ou eiva física que impida o desempeño das correspondentes funcións. e) Estar en posesión do Grao, Licenciatura ou Diplomatura en igualdade, socioloxía, psicoloxía, dereito, ciencias políticas e da administración, psicopedagoxía ou pedagoxía, traballo social, educación social ou equivalente da área de ciencias sociais e xurídicas. f) Ter formación especializada de 500 horas en materia de igualdade de xénero ou violencia de xénero, excepto para o caso de ter o Grao en Igualdade. g) Posuír o título acreditativo do nivel de coñecemento de lingua galega CELGA 4, equivalente ou superior. Os aspirantes que non o acrediten deberán superar unha proba de coñecemento que será valorada como APTO ou NON APTO. h) Non estar incurso en causas de incompatibilidade de conformidade co disposto na Lei 53/1984, de 26 de decembro, de incompatibilidades do persoal ao servizo das Administracións Públicas. i) Certificación negativa de delitos sexuais de acordo co disposto no artigo 13.5 da Lei Orgánica 1/1996, do 15 de xaneiro, de protección xurídica do menor, de modificación do Código Civil e da Lei de Enxuizamento Civil. Para inscribirse nos procesos selectivos é preciso pagar un taxa por dereitos de exame de 20 euros, de acordo co establecido na Ordenanza Fiscal núm.5 do Concello de Dodro (ES68 0081 2281 93 0110 2315 ou ES60 2080 0329 3831 1000 0014). Gozarán dunha bonificación do 50% da taxa as persoas que figuren debidamente inscritas como demandantes de emprego cunha antigüidade de polo menos 6 meses o cal deberán acreditar xunto co resto da documentación requirida. As persoas con discapacidade igual ao superior ao 33 por cento deberán facelo constar na súa solicitude, sinalando se precisan de adaptación para realizar as probas. A condición de discapacitado acreditarase mediante certificación expedida por organismo competente da Administración autonómica, xunto co certificado de compatibilidade da discapacidade co desenvolvemento das tarefas e funcións correspondentes á praza. Os anteriores requisitos deberanse posuír con referencia ao derradeiro día do prazo de presentación de solicitudes e gozar dos mesmos durante o proceso selectivo. Será nula a contratación dos que estean incursos en causas de incapacidade específica conforme á normativa vixente.4.- Presentación de instancias.1.- As solicitudes presentaranse no modelo oficial que se achega como Anexo I a estas bases, dirixidas á Alcaldía, no Rexistro Xeral das oficinas municipais en horario de luns a venres de 9:00 a 14:00 horas, durante o prazo de 10 días naturais, contados a partir do seguinte ao da publicación do anuncio da convocatoria no Boletín Oficial da Provincia, a convocatoria será publicada ademais no taboleiro de anuncios da sede electrónica do Concello de Dodro. Ademais as instancias tamén se poderán presentar na forma que se determina no artigo 16.4 da Lei 39/2015, do 1 de outubro, de procedemento administrativo común das administracións públicas, neste caso os aspirantes deberán comunicalo mediante correo electrónico a info@dodro. gal achegando copia da solicitude rexistrada.2.- Ás solicitudes de participación, que deberán presentarse no modelo que se achega ás presentes bases como Anexo I, acompañarase de copia compulsada ou orixinal da seguinte documentación: a) Documento Nacional de Identidade. b) Documento que acredita a titulación universitaria mínima esixida para participar na selección reflectida na base 3ª e). c) Documentación acreditativa da formación especializada en materia de igualdade de xénero ou violencia de xénero (mínimo 500 horas, salvo no caso do Grao en Igualdade), base 3ª f). d) De ser o caso, copia do certificado de coñecemento da lingua galega CELGA 4 ou equivalente, co que quedarán exentos do exame de galego. e) Documentación acreditativa dos méritos achegados para a fase de concurso de ser o caso f) Xustificante do pago da taxa por dereitos de exame así como documentación xustificativa da bonificación do 50%, de ser o caso. g) Certificación negativa de delitos sexuais de acordo co disposto no artigo 13.5 da Lei Orgánica 1/1996, do 15 de xaneiro, de protección xurídica do menor, de modificación do Código Civil e da Lei de Enxuizamento Civil.3.- Os aspirantes quedan vinculados aos datos que fagan constar nas súas solicitudes, podendo demandar a súa modificación mediante escrito motivado, dentro do prazo establecido no punto 1 desta base para a presentación de solicitudes, transcorrido o cal non se admitirá ningunha petición desta natureza. Estes requisitos deberán de posuírse con referencia ao derradeiro día do prazo de presentación de solicitudes e gozar dos mesmos durante o proceso selectivo e especialmente, de ser o caso, no momento da contratación polo que calquera alteración deberá ser comunicada a esta Administración, en especial con ocasión da formalización do contrato de traballo.5.- Admisión de persoas aspirantes Rematado o prazo de presentación de instancias, o alcalde ditará resolución no prazo de 10 días naturais, que se publicará no taboleiro de anuncios da sede electrónica do Concello de Dodro, no que se declara aprobada a listaxe provisional de persoas admitidas e excluídas, con indicación, se é o caso, das causas de exclusión e outorgarase un prazo improrrogable de 5 días hábiles seguintes á publicación da dita resolución, para presentar as reclamacións oportunas ou emenda de defectos, nos termos do art.71 da LRXAP. De non existir persoas excluídas ou no caso de que as solicitudes non deran lugar á subsanación, aprobarase con carácter definitivo a lista de persoas admitidas Transcorrido o prazo de emenda de defectos, o alcalde elevará a definitiva a listaxe provisional, no caso de non presentarse reclamacións, ou resolverá as reclamacións e declarará aprobada a listaxe definitiva de persoas admitidas e excluídas, que se publicará no taboleiro de anuncios da sede electrónica do Concello. O feito de figurar na relación de admitidos non prexulga que se lles recoñece aos interesados a posesión dos requisitos esixidos no procedemento que se convoca mediante a correspondente resolución. Se nun momento posterior se desprende que non se posúen algún dos requisitos, os interesados decaerán en todos os dereitos.6.- Tribunal Cualificador. O Tribunal Cualificador será nomeado na Resolución de Alcaldía na que se aproba a lista definitiva de admitidos e excluídos, e estará integrado do seguinte xeito: Presidente/a: Un/unha funcionario/a de carreira ou persoal laboral fixo da administración Vogais: Un/unha funcionario/a de carreira ou persoal laboral fixo da administración Un/unha funcionario/a de carreira ou persoal laboral fixo da administración Un/unha funcionario/a de carreira ou persoal laboral fixo da administración Secretario/a: Un/unha funcionario/a de carreira ou persoal laboral fixo da administración Os membros do Tribunal estarán suxeitos aos supostos de abstención e recusación previstos nos artigos 23 e 24 da Lei 40/2015, do 1 de outubro, de réxime xurídico do sector público, non podendo ser nomeados membros, colaboradores ou asesores do tribunal os que realizasen tarefas de preparación de aspirantes para probas selectivas para acceso á función pública nos cinco anos derradeiros á publicación desta convocatoria. O Tribunal non poderá constituírse nin actuar sen a asistencia de polo menos tres dos seus membros. En todo caso será precisa a asistencia do/da Presidente e do/da Secretario/a. O Tribunal poderá dispor a incorporación de asesores especialistas para as probas que estime pertinentes, e estes limitaranse unicamente ó exercicio das súas especialidades técnicas en base exclusivamente ás cales colaborarán co órgano de selección. O Tribunal cualificador queda autorizado para resolver as dúbidas que se presenten e tomar os acordos necesarios para a boa orde do proceso selectivo, en todo o non previsto nestas Bases.7.- Selección e desenvolvemento das probas. A Resolución de Alcaldía que aproba a listaxe definitiva de persoas admitidas e a composición do Tribunal, que se publicará no taboleiro de anuncios da Sede Electrónica do Concello, determinará a data e hora de constitución do Tribunal, así como o día, hora e lugar para facer a valoración de méritos e da fase de oposición. A selección dos aspirantes efectuarase polo sistema de concurso-oposición. A fase de concurso será previa á de oposición de acordo ao artigo 4. c do RD 896/1991. Ningún mérito poderá ser puntuado en máis dun apartado. Os aspirantes deben acreditar a súa personalidade coa exhibición do DNI, pasaporte ou carné de conducir. Será obrigatorio o uso de máscaras segundo o recollido na Orde SND/422/2020, do 19 de maio, pola que se regulan as condicións para o uso obrigatorio de máscara durante a situación de crise sanitaria ocasionada pola COVID-19. A) Fase de concurso: puntuación máxima 2 puntos A fase de concurso consistirá na valoración dos méritos alegados dentro do prazo de prestación de instancias e debidamente acreditados polas persoas aspirantes, de acordo co seguinte baremo: Experiencia profesional: puntuación máxima 2 puntos Pola experiencia, acreditada documentalmente, na planificación, deseño e/ou desenvolvemento práctico de actividades relacionadas coa temática da igualdade e loita contra a violencia de xénero. · Por cada mes completo de servizos prestados en calquera Administración Pública no mesmo posto de traballo ou análogo: 0,20 puntos · Por cada mes completo de servizos prestados fora da Administración Pública no mesmo posto de traballo ou análogo: 0,10 puntos En caso de contratación a tempo parcial valoraranse os servizos prestados de forma proporcional. A experiencia profesional acreditarase coa copia dos contratos de traballo e informe de vida laboral actualizado e completo. No caso de servizos prestados como funcionario ou persoal laboral na Administración Pública, mediante resolución do nomeamento e/ou a toma de posesión, xunto con certificación de vida laboral acreditativa de ditos servizos. B) Fase de oposición: puntuación máxima 8 puntos Exame Tipo Test: puntuación máxima 8 puntos Consistirá na contestación por escrito dun cuestionario tipo test de 50 preguntas e 4 de reserva, con 4 opcións de resposta das que só unha será a correcta, baseadas nas materias obxecto de temario que figuran no Anexo II, nun tempo máximo dunha hora. Correspondéndolle ao tribunal determinar o número de respostas correctas esixido para acadar a puntuación mínima. Neste exercicio cada resposta incorrecta penalizará a metade da puntuación de cada pregunta acertada, non puntuándose as non contestadas. O tribunal incluirá varias preguntas de reserva. As preguntas de reserva deberán de ser contestadas polos aspirantes e utilizaranse para substituír aquelas preguntas do exame inicial que, de ser o caso, fosen anuladas polo tribunal, previo acordo motivado ao respecto. Neste suposto, a pregunta anulada do exame inicial terase por non formulada e será substituída pola primeira pregunta de reserva, e así sucesivamente no caso de que se produza máis dunha anulación. Terceiro Exercicio.- Coñecemento da lingua galega. En aplicación do previsto no artigo 51.2 da Lei 2/2015, do 29 de abril, do emprego público de Galicia, respecto da acreditación do galego, aquelas persoas que non acrediten coñecementos en lingua galega (CELGA 4 ou equivalente) terán que realizar unha proba de galego. O exame consistirá na tradución directa dun texto elixido polo tribunal do castelán para o galego sen axuda de dicionario, nun tempo máximo de 30 minutos. Esta proba será cualificada como APTO/A OU NON APTO/A C) Puntuación final e desempate A puntuación final de cada aspirante estará determinada pola suma da puntuación da fase de oposición e da fase de concurso. No suposto de empate a puntos entre dous ou máis candidatos/as o mesmo resolverase cos seguintes criterios: 1º Maior puntuación na fase de oposición.2º Maior puntuación na fase de concurso. De persistir o empate realizarase sorteo, do que o Tribunal levantará a correspondente acta.8.-Resultado da selección O Tribunal publicará no taboleiro de anuncios da Sede Electrónica do Concello de Dodro, no mesmo día en que se acorde, a relación de puntuacións outorgadas e elevará á Alcaldía proposta da relación de persoas presentadas por orde de puntuación para o posterior nomeamento como persoal laboral temporal e, así mesmo, integrar a bolsa de traballo para os efectos de ser nomeadas persoal cando proceda para cubrir a renuncia ou situacións de incapacidade temporal, maternidade ou paternidade. De non superar as probas establecidas ningún/ningunha aspirante, o Tribunal declarará deserto o procedemento.9.- Bolsa de emprego e chamamentos dos aspirantes. Constituirase unha bolsa de emprego coas persoas que superen o proceso selectivo e non resulten seleccionadas, a fin de que poida ser utilizada en futuros chamamentos que puidesen resultar necesarios para cubrir vacantes temporalmente debidas a renuncias ou situacións de incapacidade temporal, maternidade ou paternidade. A bolsa será ordenada segundo a puntuación obtida. O nomeamento dos aspirantes efectuarase atendendo á súa clasificación na bolsa de traballo, por orde decrecente de puntuación, os chamamentos realizaranse por vía telefónica efectuándose, como mínimo, dúas (2) chamadas. Coa finalidade de posibilitar a mellor tramitación do procedemento, os interesados son responsables de comunicarlle ao Concello calquera alteración do seu número de contacto O empregado público que efectúe as chamadas fará constar mediante dilixencia a disposición do interesado a cubrir temporalmente a praza que corresponda. De non atender as chamadas, entenderase que o aspirante desiste de cubrir a praza. Os aspirantes que sendo requiridos para o seu nomeamento renuncien a el dúas veces seguidas ou non poidan ser chamados por causa non imputable á Administración, pasarán a ocupar a derradeira posición na bolsa de traballo para os efectos de novos nomeamentos. O mesmo proceso aplicarase a aquelas persoas que renuncien o desempeño do seu posto de traballo unha vez iniciada a prestación. A renuncia ao posto pode presentarse por escrito no rexistro xeral, por correo electrónico, ou calquera outro medio no que quede constancia no Concello. A bolsa de emprego terá vixencia ata o 31 de decembro de 2021.10.- Presentación de documentación A persoa aspirante proposta presentará, no prazo de tres (3) días hábiles, contados dende que se faga público o resultado da selección, os documentos acreditativos de que reúne todos e cada un dos requisitos esixidos na base 3 desta convocatoria: · Copia compulsada ou orixinal do título esixido nas presentes bases. · Declaración responsable de non estar separado/a mediante expediente disciplinario do servizo de calquera das Administracións Públicas, de non estar en situación de suspensión de funcións, nin estar inhabilitado/a para o exercicio de funcións públicas. · Declaración responsable de non estar incurso en causa de incompatibilidade ou incapacidade. · Certificado médico de non padecer enfermidade nin eiva física que impida o normal desenvolvemento das funcións correspondentes ao posto. · Fotocopia da tarxeta da Seguridade Social · Número de conta bancaria cos 20 díxitos. Se dentro do prazo indicado, salvo casos de forza maior, a persoa aspirante proposta non presentase a documentación ou non acreditase reunir os requisitos esixidos, non poderá ser nomeada e quedarán anuladas todas as súas actuacións, sen prexuízo das responsabilidades en que incorrera por falsidade.11.- Incidencias 1.- En todo o non previsto nestas bases, serán de aplicación ás probas selectivas as seguintes disposicións: Lei 7/1985, do 2 de abril, Reguladora de Bases de Réxime Local; Real Decreto Lexislativo 781/1986, do 18 de abril; Texto Refundido da Lei do Estatuto Básico do Empregado Público, aprobado por RDL 5/2015, do 30 de outubro; Lei 2/2015, do 29 de abril, de Emprego Público de Galicia; Lei 5/1997, do 22 de xuño, da Administración Local de Galicia. Serán tamén de aplicación o R. D. 364/1995, de 10 de marzo, Decreto 95/91, de 20 de marzo, polo que se aproba o Regulamento de selección de persoal Administración da Comunidade Autónoma de Galicia; o Real Decreto Lexislativo 2/2015, do 23 de outubro, do Estatuto de Traballadores, e a Lei 39/2015, do 1 de outubro, do Procedemento Administrativo Común das Administracións Públicas e tódalas demais normas de xeral aplicación para estes supostos.2.- No caso de quedar deserto o proceso selectivo por non o superar ningún aspirante ou por non presentarse ningún ao proceso ou no caso que non que non se cubriran o número de prazas convocadas, a Alcaldía queda autorizada a convocalo novamente cantas veces fose necesario, de conformidade coas presentes bases.12.- Impugnación. Contra as presentes bases e a resolución que as aproba, que pon fin á vía administrativa, poderase interpoñer recurso contencioso-administrativo ante os Xulgados do Contencioso Administrativo, no prazo de dous (2) meses contados dende o día seguinte ao da publicación do anuncio do proceso selectivo, segundo o art.46.1 da Lei 29/1998 de 13 de xullo da xurisdición contencioso-administrativa. Así mesmo poderase interpoñer recurso potestativo de reposición ante a Alcaldía-Presidencia, no prazo dun (1) mes contado a partir do día seguinte ao da publicación do anuncio do proceso selectivo. No caso de que se interpoña o recurso potestativo de reposición, ata que sexa resolto expresamente ou se produza a desestimación presunta, non se poderá interpoñer o recurso contencioso-administrativo. Transcorrido o prazo de un (1) mes desde a interposición do recurso de reposición sen que se teña recibido notificación da resolución expresa do mesmo este se poderá entender desestimado. Sen prexuízo do establecido no parágrafo anterior, as solicitudes de revisión de exame que poidan presentarse polos aspirantes serán consideradas como solicitudes de acceso ao expediente ao abeiro do previsto nos artigos 13. d) e 53.1. a) da Lei 39/2015, do 1 de outubro, do Procedemento Administrativo Común das Administracións Públicas, sendo a única obriga para o Tribunal de Selección a de expoñer os criterios técnicos xerais que se tiveron en conta para a obtención da puntuación. A presentación de reclamacións non suspenderá a continuación do proceso selectivo, salvo que así o decida o órgano convocante. Contra os acordos, actas e valoracións realizadas polo Tribunal de Selección caberá a posibilidade de interpoñer recurso de alzada no prazo de un (1) mes a contar desde a publicación ou notificación do acordo, ante a Alcaldía-Presidencia da Corporación. O prazo máximo para ditar e notificar a resolución do recurso de alzada será de tres (3) meses, transcorrido este prazo sen que recaia resolución, se poderá entender desestimado. Todo iso sen prexuízo de que poida exercitar calquera outro que considere procedente Don/Dona: ______________________________________________________________________DNI ___________________ Domicilio: ______________________________________________________________________________________________ Teléfono: _________________ Correo electrónico: ____________________________________________________________ EXPOÑO E DECLARO: Que desexo participar no proceso selectivo convocado polo Concello de Dodro para a selección de 1 axente de igualdade (Programa de subvencións a concellos e outras entidades locais para o financiamento do persoal técnico ou axentes de igualdade no ano 2021) Que reúno todos os requisitos esixidos referidos á data de finalización do prazo sinalado para a presentación da solicitude nas bases de selección, que coñezo e acepto, e declaro responsablemente que son certos os datos que figuran nesta instancia, e comprométome a xustificalos documentalmente cando sexa requirido. Polo exposto SOLICITO: Ser admitido no proceso para provisión temporal de 1 axente de igualdade, achegando para estes efectos a seguinte documentación: · DNI, pasaporte ou documento de identidade correspondente ao Estado de procedencia · Título académico esixido para tomar parte no procedemento ou documentación xustificativa pertinente cando aínda non se dispoña del. · Documentación acreditativa da formación especializada en materia de igualdade ou violencia de xénero (mínimo 500 horas, excepto no caso do Grao en Igualdade) · Certificado do Celga 4 ou equivalente, no seu caso. · Documento acreditativo do pago das taxas así como, no seu caso, documentación xustificativa da bonificación do 50%. · Certificación negativa de delitos sexuais de acordo co disposto no artigo 13.5 da Lei Orgánica 1/1996, do 15 de xaneiro, de protección xurídica do menor, de modificación do Código Civil e da Lei de Enxuizamento Civil. · Relación ordenada e numerada dos méritos alegados e documentación acreditativa destes. DECLARO responsablemente: Non padecer enfermidade ou defecto físico/psíquico, que impida o desempeño das funcións ou tarefas correspondentes á praza a que se opta. Non estar incurso en causa de incapacidade ou incompatibilidade que determine a lexislación vixente. Non estar separado mediante expediente disciplinario do servizo de calquera Administración Pública, nin estar inhabilitado para o exercicio das funcións por sentenza firme. Relación de méritos achegados: 1.2. 3.4. Dodro, ___ de agosto de 2021 Asinado Ao alcalde do Concello de Dodro ANEXO II Parte común.1. La Constitución Española de 1978. Estrutura e contido esencial. Principios Xerais. A Reforma Constitucional.2. O réxime local español: principios constitucionais e regulación xurídica O termo municipal. A poboación. O padrón de habitantes.3. Organización e competencias municipais. Réxime de funcionamento dos órganos colexiados locais. Ordenanzas e regulamentos das Entidades Locais. Clases.4. O municipio: organización e competencias. A provincia: organización e competencias.5. Lei 39/2015, do 1 de outubro, do procedemento administrativo común das administracións públicas: título preliminar; título I: dos interesados no procedemento, título II: da actividade das administracións públicas.6. O acto administrativo: concepto, clases e elementos. Motivación, notificación e publicación. Eficacia, invalidez, actos nulos e anulables. Declaración de lesividade, revogación e rectificación de erros materiais e de feito.7. Revisión dos actos administrativos. Os recursos administrativos: Concepto e clases.8. O persoal ao servizo das entidades locais: Clases e réxime xurídico. Dereitos e deberes do persoal. Situacións administrativas. Retribucións. Licenzas e permisos. Incompatibilidades. Parte específica: 9. Lei orgánica 3/2007, de 22 de marzo, para a igualdade efectiva de mulleres e homes.10. Lei 2/2014, do 14 de abril, pola igualdade de trato e a non discriminación de lesbianas, gays, transexuais, bisexuais e intersexuais en Galicia.11. Lei 5/2010, do 23 de xuño, pola que se establece e regula unha rede de apoio á muller embarazada.12. Decreto lexislativo 2/2015, do 12 de febreiro, polo que se aproba o texto refundido das disposición legais da Comunidade Autónoma de Galicia en materia de igualdade.13. Lei 12/2016, do 22 de xullo, pola que se modifica a Lei 11/2007, do 27 de xullo, galega para a prevención eo tratamento integral da violencia de xénero.14. Real Decreto 1917/2008, de 21 de novembro, polo que se aproba o programa de inserción socio-laboral para mulleres vítimas de violencia de xénero.15. Lei orgánica 1/2004, do 28 de decembro, de medidas de protección integral contra a violencia de xénero.16. O Regulamento (UE) 2016/679 do Parlamento Europeo e do Consello de 277 de abril de 2016 relativo á protección das persoas físicas no que respecta ao tratamento de datos persoais e á libre circulación destes datos.17. Recursos e programas específicos (igualdade e violencia de xénero) na Comunidade Autónoma de Galicia.18. Decreto 130/2016, do 15 de setembro, polo que se establecen os requisitos e o procedemento para o recoñecemento e acreditación dos centros de información á muller de titularidade das entidades locais de Galicia.19. Patriarcado, sexo e xénero, roles e estereotipos. Igualdade formal, igualdade real, equidade de xénero e igualdade de oportunidades. Discriminacións directas e indirectas.20. As mulleres no ámbito rural. O caso de Galicia.21. Conferencias mundiais. Convención para a eliminación de tódalas formas de discriminación contra as mulleres e recomendacións. Políticas de igualdade de oportunidades desde a Unión Europea. Programas de Acción e Fondos Europeos.22. Plans de Igualdade. Plans de Igualdade na administración local.23. Coeducación. Educar en igualdade. Educación non sexista.24. O sexismo na comunicación. Alternativas para unha comunicación non sexista. Dodro, 13 de agosto de 2021 O alcalde, Francisco Xabier Castro Tourís